రాష్ట్రీయ సేవికా సమితి

రాష్ట్రీయ సేవికా సమితి అనేది హిందూ ధర్మం, జాతీయవాదాలకు సంభందించిన మహిళా సంస్థ.  ఈ సమితిని ఆర్ ఎస్ ఎస్ "మహిళా విభాగం" అని పిలుస్తారు,  సంస్థ తన భావజాలాన్ని పంచుకునేటప్పుడు ఇది ఆర్ ఎస్ ఎస్ నుండి స్వతంత్రంగా ఉందని పేర్కొంది. సభ్యత్వం, నాయకత్వం మహిళలకు మాత్రమే పరిమితం చేయబడింది, దాని కార్యకలాపాలు జాతీయవాద భక్తి,   హిందూ మహిళల సమీకరణకు నిర్దేశించబడతాయి.

చరిత్ర	

రాష్ట్రీయ సేవిక సమితి స్థాపకురాలు లక్ష్మీబాయి కేల్కర్. ఈమె  సంస్థను స్థాపించడానికి ముందు 1936 లో ఆర్ఎస్ఎస్ వ్యవస్థాపకుడు డాక్టర్ కె.బి. హెడ్గేవార్ను సందర్శించారు. రాష్ట్రీయ స్వయంసేవక్ సంఘంలోనే మహిళా విభాగాన్ని ప్రారంభించాల్సిన అవసరం గురించి అతనిని ఒప్పించడానికి సుదీర్ఘ చర్చలు జరిపారు.  ఏదేమైనా, రెండు సమూహాలు సైద్ధాంతికంగా ఒకేలా ఉన్నందున, RSS నుండి స్వయంప్రతిపత్తి , స్వతంత్రంగా ఉండే ప్రత్యేకమైన సంస్థను ఏర్పాటు చేయాలని హెడ్గేవర్ లక్ష్మీబాయి కెల్కర్‌కు సలహా ఇచ్చారు అలాగే హెడ్గేవర్ కేల్కర్కు బేషరతుగా , మద్దతు  ఇస్తానని హామీ ఇచ్చారు. దీని తరువాత, కెల్కర్ 25 అక్టోబర్ 1936 న వార్ధాలో రాష్ట్రీయ సేవిక సమితిని స్థాపించారు .

సంస్థ చేపడుతున్న చర్యలు

భారతీయ సంస్కృతి ,  సంప్రదాయాలను నిలబెట్టడానికి పనిచేస్తున్న అతిపెద్ద హిందూ మహిళా సంస్థ నేడు రాష్ట్రీయ సేవికా సమితి. ఆర్‌ఎస్‌ఎస్ మహిళలు సామాజిక-సాంస్కృతిక కార్యక్రమాల్లో చురుకుగా పాల్గొంటారు.  భారతదేశంలోని అన్ని ప్రాంతాలలో వివిధ స్థాయిలలో వివిధ రకాల విద్యను , అవగాహన శిబిరాలను తరచూ నిర్వహిస్తూ ఉంటారు.

సమితి, చురుకైన శాఖలను నిర్వహిస్తుంది. ఇందులో   సభ్యుల సమావేశాలు, జాతీయవాద / దేశభక్తి గీతాలు పాడటం, సైనిక శిక్షణ , చర్చలను నిర్వహిస్తారు. సమితి ప్రస్తుతం 5215 కేంద్రాలలో పనిచేస్తోంది. 875 కేంద్రాలు రోజూ శాఖలను నిర్వహిస్తాయి.

మతం, కులం, వర్గం, లింగం, జాతికి సంబంధం లేకుండా సమితి భారతదేశం అంతటా 475 సేవా ప్రాజెక్టులను నిర్వహిస్తుంది. వీటిలో గోశాలలు, గ్రంథాలయాలు, కంప్యూటర్ శిక్షణా కేంద్రాలు, అనాథాశ్రమాలు కూడా ఉన్నాయి.

సంస్థ బోధనలు

సానుకూల సామాజిక సంస్కరణకు నాయకులుగా సమాజంలో హిందూ మహిళల పాత్రపై రాష్ట్రీయ సేవిక సమితి దృష్టి సారించింది. సమితి తన సభ్యులకు మూడు ఆదర్శాలను బోధిస్తుంది. అవి:

1 మాత్రుత్వం (మహిళలందరినీ మాతృ భావంతో చూడటం)

2.కర్త్రుత్వం (సామాజిక సేవ చేసే సామర్థ్యం)

3.నేతృత్వం (నాయకత్వ లక్షణాలు)

ఈ ఆదర్శాల కోసం నిలబడిన వ్యక్తులు : జిజియాబాయి , అహల్యబాయి హోల్కర్, ఝాన్సీరాణి. వీరు ప్రతీ సేవకు ఆదర్శంగా ఉన్నారు. మహిళలందరికీ సమాజంలో సానుకూల మార్పును సృష్టించగల సామర్థ్యం ఉందని ఈ సంస్థ నమ్ముతుంది.

సంస్థ అధికారులు

లక్ష్మీబాయి కెల్కర్ - 1936-1978 

సరస్వతి ఆప్టే 1978-1994 

ఉషా-తాయ్ చాటి -1994 - 2006 

ప్రమీలా-తాయ్ మేధే  2006-2012 

వి.శాంత కుమారి -  2012 నుండి ఇప్పటి వరకు.

మూలాలు

రాష్ట్రీయ స్వయంసేవక్ సంఘ్
సంఘ్ పరివార్
మహిళా సామాజిక సంస్థలు